CELEX: 62013TN0216
Language: sk
Date: 2013-04-09 00:00:00
Title: Vec T-216/13: Žaloba podaná 9. apríla 2013 — Telefónica/Komisia

1.6.2013   
            
            
               SK
            
            
               Úradný vestník Európskej únie
            
            
               C 156/54
            
         Žaloba podaná 9. apríla 2013 — Telefónica/Komisia
   (Vec T-216/13)
   2013/C 156/100
   Jazyk konania: španielčina
   
      Účastníci konania
   
   
      Žalobkyňa: Telefónica, SA (Madrid, Španielsko) (v zastúpení: J. Folguera Crespo, P. Vidal Martínez a E. Peinado Iríbar, advokáti)
   
      Žalovaná: Európska komisia
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil články 1 a 2 rozhodnutia Komisie z 23. januára 2013 v rozsahu, v akom sa týkajú žalobkyne alebo subsidiárne
            
         
               —
            
            
               čiastočne zrušil článok 2 napadnutého rozhodnutia a znížil výšku uloženej pokuty a
            
         
               —
            
            
               zaviazal Komisiu na náhradu trov konania.
            
         
      Dôvody a hlavné tvrdenia
   
   Rozhodnutie, ktoré je napadnuté touto žalobou, je totožné s rozhodnutím, ktoré je predmetom žaloby podanej vo veci T-208/13, Portugal Telecom/Komisia.
   Na podporu svojej žaloby žalobkyňa uvádza päť žalobných dôvodov.
   
               1.
            
            
               Prvý žalobný dôvod založený na porušení článku 101 ZFEÚ
               
                           —
                        
                        
                           Žalobkyňa v tejto súvislosti tvrdí, že Komisia v napadnutom rozhodnutí nesprávne uplatnila judikatúru týkajúcu sa obmedzení na základe cieľa a porušila zásady prezumpcie neviny, dôkazného bremena a „in dubio pro reo“ vo vzťahu k obsahu článku 9 dohody o nadobudnutí. Žalobkyňa v tejto súvislosti predovšetkým uvádza, že tento článok sa spájal s transakciou a nemôže sa vykladať a ani uplatňovať nezávisle od tejto transakcie a náročného rokovacieho procesu, ktorý sa vyznačoval neustálymi zásahmi portugalskej vlády.
                        
                     
         
               2.
            
            
               Druhý žalobný dôvod založený na porušení článku 101 ZFEÚ
               
                           —
                        
                        
                           Žalobkyňa v tejto súvislosti poukazuje na zjavne nesprávne posúdenie skutkových okolností a porušenie zásady celkového posudzovania dôkazov vzhľadom na kontext, v ktorom bol článok dohodnutý, správanie zúčastnených strán a účel tohto článku.
                        
                     
         
               3.
            
            
               Tretí žalobný dôvod sa zakladá na porušení pravidiel týkajúcich sa dôkazného bremena a zásady riadnej správy vecí verejných, práva na obhajobu a prezumpcie neviny vzhľadom na preukázanie zásahov portugalskej vlády do rokovaní, vyhotovenia a zachovania daného článku.
            
         
               4.
            
            
               Štvrtý žalobný dôvod založený na porušení článku 101 ZFEÚ
               
                           —
                        
                        
                           Žalobkyňa v tejto súvislosti poukazuje na nedostatočné odôvodnenie a nesprávne posúdenie dopadu článku na obmedzenie hospodárskej súťaže ako nevyhnutnej podmienky pre existenciu porušenia článku 101 ZFEÚ iba na základe cieľa.
                        
                     
         
               5.
            
            
               Piaty žalobný dôvod založený na porušení článku 101 ZFEÚ
               
                           —
                        
                        
                           Žalobkyňa v tejto súvislosti tvrdí, že predmetný článok nie je vôbec obmedzením, ktorého účinky by boli v rozpore s článkom 101 ZFEÚ.
                        
                     Žalobkyňa subsidiárne takisto poukazuje na porušenie zásad proporcionality a odôvodnenia, ako aj na zjavne nesprávne posúdenie, keďže Komisia odmietla prihliadnuť k poľahčujúcim okolnostiam a neposúdila ich v dostatočnom rozsahu.